钦定古今图书集成/明伦汇编/氏族典/第487卷 > 《廖用贤尚友录》 > 谢朏
## 钦定古今图书集成/明伦汇编/氏族典/第487卷 > 《廖用贤尚友录》 > 谢朏

按《梁书谢朏传》：“朏字敬冲，陈郡阳夏人也。祖弘微，宋
太常卿。父庄，右光禄大夫。朏起家抚军法曹行参军，
历中书郎。永明元年，拜通直散骑常侍，累迁都官尚
书。固求外出，为吴兴太守。建武四年，诏征为侍中、中
书令，抗表不应召。及高祖践阼，征为光禄大夫，不屈。
明年六月，轻舟出诣阙自陈。既至，诏以为侍中、司徒”、
尚书令。后五年薨，谥曰“靖孝。”子谖，官至司徒右长史。
次子篹，仕至晋安太守。